Ego Willelmus, abbas Pontiniaci, notum fieri volo tam presentibus quam futuis quod Johannes de Venosa, et mater sua, assensu Ivonis, vitrici sui et fratrum suorum, Iterii et Odonis et sororis Aaledis, dederunt et in perpetuum concesserunt ecclesiæ Sancti-Petri Autisiodori octo sextarios annonæ in decima de Venosa, quorum quinque sunt avenæ, duo siliginis, unus frumenti. Dederunt quoque domum proximam æcclesiæ de Venosa, cum virgulto et tres solidos census, cum venditione sua et laude, et justicia similiter. Etiam dederunt pratum quoddam quod est juxta pratum Beati-Petri æcclesiæ de Venosa. Abbas autem suscepit in canonicos Sancti-Petri duos filios memorati Johannis. Hoc donum laudaverunt omnes predicti, in presentia nostra, astantibus fratribus nostris Hugone, cantore; Acelino, quondam abbate Regniaci; Rainardo, olim abbate Boniradii; Gauterio, quondam abbate Quinciaci. Affuerunt etiam milites duo, Herbertus Evroart de Chimili; Rainaldus de Lindri. Actum, anno incarnati Verbi Mº Cº LXXº Vº.